# Carlota Baldrís i Rafecas

Carlota Baldrís i Rafecas (El Vendrell, 24 d'abril del 1960) és instrumentista de piano, compositora i pedagoga musical.

## Biografia

Estudià al Conservatori de Tarragona (grau mitjà de piano) i al de Barcelona, on obtingué el grau superior de composició i instrumentació amb Xavier Boliart i el de música electroacústica amb Albert Llanas. Amplià la seva formació de piano amb diversos professors, com Núria del Clos, Àngel Soler, Albert Giménez Attenelle i Liliana Mafiotte. També rebé classes magistrals de Monique Deschaussé. Amplià formació amb José Nieto, Albert Amargós i Lluís Vidal (música de cinema), Pierre Dupuy i Agustí Charles (música contemporània), Antoni Ros-Marbà i Francesc Llongueres (de direcció), i amb Manel Camp, Francesc Capella (jazz i música moderna), entre d'altres.
És professora de llenguatge musical i harmonia a l'Escola Municipal de Música Pau Casals del Vendrell des de la seva fundació al 1986. En va ser la directora del 1998 fins al 2010, i ha estat la impulsora de la nova escola i auditoris inaugurats al 2010.
Ha format part del jurat de diferents concursos de composició i interpretació, als Conservatoris de Tarragona i Vilaseca, l'Escola de Música Robert Gerard de Valls i Intercentro. És patrona de la Fundació Pau Casals i membre del Col·lectiu de Compositors de Tarragona. Rebé el premi Teresina Martorell del Vendrell el 2001.

## Obres

* Aire vendrellenc (2002), sardana enregistrada per la cobla Mediterrània al disc compacte 13 sardanes d'autors vendrellencs
* Àngel, per a cor, conjunt i el grup Lax'n'Busto, Cançó de la baixada i Cançó de la pujada (1998), per soprano i orgue, soprano, Griselda Ramon i orgue, Salvador Guasch, enregistrades al DC Àngel
* Apocalipsi (2001), per a clarinet i electrònica
* Ave a la Mare de Déu de Sant Salvador de Mar (2008), goigs amb música de C. Baldrís i Mireia Mercadé, lletra de Maria Teresa Barot
* Bonastre (2003), sardana enregistrada per la cobla Sant Jordi
* Cabòries (2000), per a contrabaix i piano (Partitura)
* Cantata Guimerà, uns acords, uns records (1995), per a coral infantil i orquestra de cambra, estrenada al 2018 per l'EMMPAC amb arranjament per cor orquestra (Raul Lacilla)
* Cantem per la pau (2012), cantata amb lletra de Joan Descals, dedicada a Pau Casals, per a veu solista, orquestra i coral, enregistrada
* Divertiment per veu, gos i ocell, música electroacústica.
* Groc, vermell, blau, homenatge a Kandinsky (2011), per a violí, violoncel i piano
* Oratori de l'Àngel de Tobies (1994), amb música i lletra, estrenat amb la cantant Marina Rossell, cor, orquestra i rapsode. Noves versions com a espectacle multidisciplinari amb les solistes Natàlia Casasus i Tànit Bono, i els rapsodes Rosa Andreu i Xavier Grasset. enregistrat en DC
* Plaça Nova (2000), per a conjunt de violoncels
* Rap solidari (2005), per a cor i electrònica, compost i editat en CD per a recaptar fons per a les víctimes del tsunami del 2004 a l'Oceà Índic
* Rèquiem (1996), per a tres gralles
* Solstici d'estiu (2012), per a guitarra

## Discografia

* ↑ Cobla Mediterrània. 13 sardanes d'autors vendrellencs. Sabadell: Picap, 2002. ref. 91 0218-03 [Consulta: 20 juny 2013].
* ↑ Lax'n'Busto; Ramon, Griselda (soprano); Guasch, Salvador (orgue). Àngel. Barcelona: Discmedi, 1998 [Consulta: 20 juny 2013].
* ↑ Cobla Sant Jordi. El Baix Penedès dansa. Barcelona: Audiovisuals de Sarrià, 2003. 5.1802 [Consulta: 20 juny 2013].
* ↑ Cantem per la pau. Barcelona: Icària, 2013.
* ↑ Baldrís, Carlota. Oratori Àngel de Tobies: per a coral, orquestra de cambra i solista. Barcelona: Icaria, 2007 [Consulta: 20 juny 2013].
* ↑ Baldrís, Carlota. Rap solidari. El Vendrell: Ajuntament - Escola Municipal de Música Pau Casals, 2005 [Consulta: 20 juny 2013].

## Notes i referències

* 1 2 3 «Baldrís i Rafecas, Carlota». Músics per la Cobla. [Consulta: 15 febrer 2025].
* ↑ Entrevista de Joan Vives a Carlota Baldrís (57 minuts)ː «Conversa amb la compositora Carlota Baldrís». Catalunya Música, 14-03-2007. [Consulta: 20 juny 2013].
* ↑ Cuscó, Josep. «Altres 25 dones compositores catalanes. 26.- Carlota Baldrís i Rafecas». Sabarnan, 10-11-2020. [Consulta: 15 febrer 2025].
* 1 2 3 «Carlota Baldrís Rafecas» (en català, espanyol i anglès). Clivis Publicacions, 21-06-2012. [Consulta: 20 juny 2013].
* ↑ Enregistrament fet pel cor de cambra femení Zóngora i el grup Lax'n'Busto en l'ocasió de la baixada de l'Àngel de Tobies del campanar de l'església del Sant Salvador del Vendrell, «Dossier: Cor Zóngora». [Consulta: 20 juny 2013]. Article «Lax'n'Busto : els àngels del Vendrell». Enrerrock, 44, 3-1999, p. 5 [Consulta: 20 juny 2013].
* ↑ «cecdiscuss: The International Electroacoustic Community Discuss». Arxivat de l'original el 2016-03-04. [Consulta: 28 juny 2013].
* ↑ «Encore -- Ave a la Mare de Déu de Sant Salvador de Mar [Gràfic] / música: C. Baldrís i M. Mercadé; lletra: Ma. Teresa Barot i Magriñà».
* ↑ Vídeo «Interpretació de la sardana Bonastre per la cobla Reus Jove a Tiana el 8 de març del 2013». [Consulta: 20 juny 2013].
* ↑ Olivé, Olga «Carlota Baldrís : Compositora; ha ganado el premio Teresina Martorell de El Vendrell». La Vanguardia, 20-03-2001, p. 2 [Consulta: 20 juny 2013].
* ↑ Ressenya ( «Es commemora el 136è aniversari de Pau Casals amb una cantata dedicada». La Fura, 1583-84, 10-01-2013, p. 9. Arxivat de l'original el 2016-03-03 [Consulta: 28 juny 2013]. Arxivat 2016-03-03 a Wayback Machine.) i vídeo de la «Interpretació de Cantem per la Pau, amb direcció de Montserrat Meneses, 29 de desembre del 2012». [Consulta: 20 juny 2013].
* ↑ «Comença el Cicle de Tardor de l'Auditori Pau Casals del Vendrell amb una estrena de Carlota Baldrís». Revista Musical Catalana, 15-09-2011 [Consulta: 20 juny 2013].
* ↑ «[Ressenya]». L'opció: Edició Baix Penedès, 07-12-2007, p. 9., Enregistrament en disc compacte i vídeo «Interpretació de l'Oratori Àngel de Tobies, amb la coral Augusta de Tarragona i la solista Tànit Bono Tell». [Consulta: 20 juny 2013].
* ↑ «Nova plaça Nova». La Fura, 28 juliol/10 agost 2000, p. 24 [Consulta: 20 juny 2013].
* ↑ Quintana, Jordi, coordinador. Música de gralles al Vendrell. Barcelona: Clivis, 2011 [Consulta: 20 juny 2013]. ISNM 979-0-3502-0643-6
* ↑ «Interpretació de Solstici d'estiu, pel guitarrista Juan Becerra». [Consulta: 20 juny 2013].

## Bibliografia

* «Coneixent a... Carlota Baldrís». EMMPACat!, 1, 1-2012, p. 5. Arxivat de l'original el 2014-10-13 [Consulta: 20 juny 2013]. Arxivat 2014-10-13 a Wayback Machine.

## Enllaços externs

* Pàgina web personal